לייזר וולף

לייזר וולף (במקור אליעזר מקלר, ביידיש: לייזער וואָלף; ברוסית: Лейзер Вольф; 1910 וילנה – 1943 ליד סמרקנד) היה משורר יידי, אחד ממייסדי קבוצת יונג ווילנע.

קורות חיים
שמו המקורי של וולף היה משה-לייזר מקלר (יידיש: מעקלער).

הוא נולד בווילנה למשפחה ענייה, הוא כילד רביעי במשפחה. אביו היה צבע, ואילו אמו הייתה עקרת בית. מורהו הראשון שלימד אותו קרוא וכתוב היה רב שהגיע לווילנה כפליט בזמן מלחמת העולם הראשונה. אחרי אותה מלחמה המשיך את לימודיו בבית הספר. בגיל 16 פרסם את שירו די גרינע פרייד בשבועון ליטערארישע בלעטער (ורשה, 1926). החל מסוף שנות העשרים ועד תחילת שנות ה-40 שירים ופרוזה מפרי עטו התפרסמו כמעט כל שבוע בווילנער טאג. הוא היה חבר מערכת בפרסומיה של קבוצת המשוררים והסופרים היהודים יונג ווילנע.

עד 1939 גר בווילנה ולאחר מכן נדד ברחבי ברית המועצות עד שלבסוף הגיע לאוזבקיסטן. ברפובליקה האוזבקית עבד במפעלים ובקולחוזים. הוא נפטר בזמן מלחמת העולם השנייה, ב-1943, מרעב.

קישורים חיצוניים
  
 
 
 אוטוביוגרפיה של לייזר וולף 
 
 לייזר וולף, הפואמה "אוויגינגו", מקור ביידיש ותרגום לעברית, חוליות 3, אביב 1995

הערות שוליים

סופרים יהודים ליטאים
משוררים יהודים ליטאים
סופרים כותבי יידיש
משוררים כותבי יידיש
יהודים אוזבקים
ליטאים שנולדו ב-1910
נפטרים ב-1943